Source: http://www.sportclasic.ro/ro/LNHF-CSM-Ploiesti-optiune-pentru-Europa/
Timestamp: 2019-03-19 00:07:16+00:00

Document:
LNHF: CSM Ploiești, opțiune pentru Europa - Sport Clasic
LNHF: CSM Ploiești, opțiune pentru Europa
Etapa a 20-a a Ligii Naționale de handbal feminin a continuat astăzi cu un meci cu implicații directe în lupta pentru un loc în cupele europene.
Antrenorul Neven Hrupec a avut de lucru pentru a motiva echipa ploieșteană pentru partida cu SCM Craiova. Penalizate financiar după partidele pierdute cu Corona Braşov şi HCM Roman, jucătoarele de la CSM Ploiești aveau nevoie de victorie pentru a lupta în continuare pentru obiectivul stabilit de conducere. Clasate pe locul 6, ele au primit vizita unei contracandidate directe, oltencele fiind pe locul 7. Meciul a început mai greu, ambele echipe nereușind să înscrie în primele cinci minute ale partidei. Ploieștencele au spart gheața, însă oltencele au preluat inițiativa pe tabelă și au condus cu 3:2 în minutul 8 pentru ca gazdele să revină în avantaj în minutul 14, Farcău distanțându-le mai apoi pentru prima dată la două goluri 11:9 în minutul 21. Cu două minute înainte de finalul primei părți elevele Simonei Gogârlă au avut ocazia de a înscrie pentru a doua oară în inferioritate numerică și să se apropie la un gol, dar gazdele au replicat imediat și au punctat pentru un avantaj de trei goluri pe tabelă ce s-a păstrat la pauză, 14:11.
După reluare, craiovencele măresc strocul și au șansa de a egala în minutul 7, dar portărița gazdelor Șerban a apărat un 7 metri, apoi Tivadar și Sheiko înscriu în inferioritate și își readuc colegele la trei goluri diferență. Pașca blochează poarta Craiovei și menține pentru o vreme diferența la două goluri în favoarea gazdelor, dar colegele sale nu reușesc să înscrie și contraatacurile le duc pe ploieștence pentru prima dată la 4 goluri 26:22 în minutul 24. Shutska face 28:23 cu trei minute înainte de final și conturile au fost închise.
Cu victoria obținută, ploieștencele se detașează la 4 puncte în fața oltencelor și se mențin la aceeași distanță față de Dunărea Brăila, echipa clasată pe locul 5. Așa după cum era de așteptat, brăilencele au învins lejer în deplasarea de pe terenul ultimei clasate, în timp ce HCM Roman, echipa de pe locul 4 a învins la limită la Slobozia, egalând la puncte Corona. Brașovencele vor încheia etapa cu jocul de pe terenul campioanelor, misiunea lor fiind una deosebit dedificilă.
HCM Baia Mare – HCM Râmnicu Vâlcea 29:24 (16:6)
CSM Unirea Slobozia – HCM Roman 22:23 (10:15)
CSM Ploieşti – SCM Craiova 29:25 (14:11)
"U" Alexandrion Cluj – CS Rapid USL Metrou Bucureşti 24:23 (9:13)
HC Alba Sebeş – HC Dunărea Brăila 17:26 (6:15)
CS Măgura Cisnădiei – HC Zalău
2 HCM Baia Mare 20 19 0 1 640 472 168 57
3 ASC Corona 2010 Brasov 19 12 2 5 547 502 45 38
4 HCM Roman 20 12 2 6 521 489 32 38
5 HC Dunarea Braila 20 12 1 7 539 510 29 37
6 CSM Ploiesti 20 10 3 7 573 545 28 33
7 SCM Craiova 20 9 2 9 543 551 -8 29
9 HCM Rm Valcea 20 8 0 12 518 562 -44 24
10 U Alexandrion Cluj 20 7 1 12 519 568 -49 22
11 CSM Unirea Slobozia 20 5 1 14 467 540 -73 16
13 CS Rapid Usl Metrou Bucuresti 20 4 0 16 533 631 -98 12
14 HC Alba Sebes 20 1 1 18 457 595 -138 4

References: CSM 
 CSM 
 CSM 

CSM 

CSM 
 CSM 
 CSM